Kun Jeesus eräänä päivänä taas opetti temppelissä kansaa ja -
julisti hyvää sanomaa, ylipapit ja lainopettajat tulivat -
yhdessä vanhimpien kanssa hänen luokseen ja sanoivat hänelle: -
"Kerro meille, millä valtuuksilla sinä tällaista teet.
Kuka on valtuuttanut sinut tähän?"
Jeesus vastasi heille: "Minäkin teen teille kysymyksen. Sanokaa te minulle,
oliko Johanneksen kaste peräisin taivaasta vai ihmisistä."
He neuvottelivat keskenään: "Jos sanomme: 'Taivaasta', -
hän sanoo: 'Miksi sitten ette uskoneet häntä?'
Jos taas sanomme: 'Ihmisistä', kansa kivittää meidät, -
se kun uskoo lujasti, että Johannes oli profeetta."
Niin he vastasivat, etteivät tienneet sitä.
Silloin Jeesus sanoi: "En minäkään sitten sano teille, -
millä valtuuksilla minä kaikkea tätä teen."
Jeesus puhui taas kansalle ja esitti tämän vertauksen: -
"Mies istutti viinitarhan, vuokrasi sen viljelijöille ja -
muutti pitkäksi aikaa pois maasta.
"Aikanaan hän sitten lähetti palvelijan viinitarhan viljelijöiden luo, -
jotta nämä antaisivat hänelle osan sadosta.
Mutta viljelijät pieksivät palvelijan ja lähettivät tämän pois tyhjin käsin.
Silloin omistaja lähetti toisen palvelijan.
Viljelijät pieksivät tämänkin, häpäisivät häntä ja -
lähettivät hänet pois tyhjin käsin.
Mies lähetti vielä kolmannen palvelijan, -
mutta tämänkin he hakkasivat verille ja ajoivat tiehensä.
"Mitä minä teen?' mietti viinitarhan omistaja.
'Minä lähetän sinne rakkaan poikani.
Häneen he varmaankaan eivät uskalla koskea.'
Mutta kun vuokraajat näkivät pojan, he päättelivät yhdessä: -
'Hän on perillinen. Tapetaan hänet, niin saamme hänen perintönsä.'
He raahasivat hänet ulos viinitarhasta ja tappoivat hänet. -
- Mitä viinitarhan omistaja nyt tekee heille?
Hän tulee ja ottaa nuo viljelijät hengiltä ja -
antaa viinitarhansa toisille." "Ei, ei!" huusi kansa.
Jeesus katsoi ihmisiin ja sanoi: -
"Mitä sitten tarkoittaa tämä kirjoitusten kohta: -
- Kivi, jonka rakentajat hylkäsivät, on nyt kulmakivi.
Kuka ikinä tähän kiveen kaatuu, se ruhjoutuu, -
ja kenen päälle tämä kivi kaatuu, sen se murskaa."
Lainopettajien ja ylipappien teki mieli ottaa Jeesus kiinni siltä seisomalta, -
mutta he pelkäsivät kansaa.
He ymmärsivät, että Jeesus oli vertauksessaan puhunut heistä.